Lister Archives - Karriere, kærlighed og krøller
12. august 2019 Krøltoppen	2 kommentarer
Så er der simpelthen lige 10 mere eller mindre ligegyldige facts om mig. Og for at det ikke skal være løgn, så har flere af tingene være nævnt her på bloggen før.
Jeg er storesøster – både i min væremåde og i søskendeflokken. Jeg er nemlig så heldig at have de to skønneste yngre søstre.
Min mor er fynbo og min far er vestjyde – så jeg blev østjyde 😉
Mine øjne er blå. Faktisk temmelig blå – noget jeg ofte får kommentarer omkring.
Jeg handler ved Bilka to-go i gennemsnit en gang om ugen. Det har jeg gjort i halvandet år! Sidst mine børn var med i Netto, opførte de sig som om vi var i en legetøjsbutik. Mon jeg frarøver dem noget af deres barndom ved altid kun at hente mine varer? 🙈
Min livret var i mange år roastbeef med pommes frites og bearnaise sauce. På stående fod kan jeg ikke lige ‘finde på’ en livret.
Men jeg er vild ned karbonader. Jeg troede langt ind i mit voksenliv, at de skulle serveres med smeltet ost på toppen, men altså… Det var bare noget min mor havde fundet på, for at lokke mig/os til at spise dem (det virkede – og smager virkelig godt).
Jeg har faktisk spist karbonader juleaften i rigtig mange år. De andre ville helst have and, hvilket jeg ikke er vild med, og karbonader vinder for mig over en flæskesteg.
Jeg spiste mine julekarbonader med rugbrød og salat… Fordi. Altså jeg er heller ikke så vild med kartofler. Men rødkålen er jeg kommet efter med årene.
Jeg sover med vinduet åbent – også om vinteren. I hvert fald ned til 5 graders frost.
Langt de fleste dage får jeg, udover et glas mælk om morgenen, kun vand at drikke. Jeg elsker vand.
Billedet har ikke en skid med teksten at gøre – udover at begge dele handler om mig 😉
Bearnaise sauceJulKarbonadermigØjneøstjydePommes fritesroastbeefstoresøsterVandVis